hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu vi vi hu hu en ceb hu hu en en hu hu en ceb hu hu en vi hu hu en en hu hu en pt hu hu es ceb hu hu fr fr hu da en ceb hu hu de en hu hu en en hu en en en hu en hy en hu hu en vi hu hu en en hu hu ru en hu hu ceb en hu hu ru de jv en en en hu hu de en hu hu en en hu hu en pt hu hu en war hu hu en sv hu hu en en hu hu tr ceb hu hu en ceb hu hu en ceb hu hu fr en hu hu hu hu hu en hu hu pl hu hu hu hu hu hu hu hu hu hu hu hu en cs de hu fr hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru sv bg ca hbs_lat da de el es et eu fa fi fr he hi hbs_lat hy id is it ja ka ta ko en cs lt en be ms nl nb pl pt ro ru bxr en hbs_lat en sk sl hbs_lat sv ta en th tr ug fy uz fr vi zh he zh fr zh hu hu hu hu hu hu hu hu hu hu
Dow Jones Ipari Átlag – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. május 16.
Ugrás a navigációhoz Ugrás a kereséshez
Ez a lap vagy szakasz tartalmában elavult, korszerűtlen, frissítésre szorul.
Frissítsd időszerű tartalommal, munkád végeztével pedig távolítsd el ezt a sablont!
A DJIA lineáris alakulása 1896 és 2018 között.
A DJIA logaritmikus alakulása 1896 és 2018 között.
A Dow Jones Ipari Átlag (angolul Dow Jones Industrial Average, rövidítve DJIA) az Amerikai Egyesült Államok 30 legfontosabb vállalatának tőzsdei állapotát mutatja percről percre, egyetlen mutatóban. Ezt a New York-i tőzsdéhez kötődő indexet Charles Dow, a Wall Street Journal szerkesztője alkotta meg és a szintén Dow nevéhez kötődő Dow Jones Szállítási Átlag (Dow Jones Transportation Average, DJTA) mellett ez a legrégebbi, mai napig is működő amerikai piaci mutató.
2.1 Az átlagot képző cégek listája
A Dow Jones 1987. október 19-ei tőzsdekrachja az 1914-es utáni nagy esés után volt a második legsúlyosabb. E „fekete pénteken” az ipari átlag 22,61%-ot esett.
A Dow Jones Ipari Átlagot a piaci mozgásokat tanulmányozó kutatásához Charles Henry Dow amerikai újságíró hozta létre 1896. május 26-án. Az index nevének második része Edward Davis Jones statisztikushoz köthető, akinek amúgy nem sok köze volt az ipari átlaghoz azon kívül, hogy a Dow, Jones & Co. cég másik tulajdonosa volt.
Dow és Jones eredetileg nem is a tőzsdei indexekkel foglalkozott. Mindketten újságírók voltak, amikor 1882-ben Charles Bergstresserrel üzleti hírekkel foglalkozó hírügynökséget alapítottak. Ők hárman egy dél-manhattani cukorkaüzlet alagsorában rendezték be az irodájukat - az épületben később megalakult a New York-i tőzsde.
A Dow, Jones & Company minden nap kézzel írt hírlevelet adott ki. A "flimsy"-nek nevezett beszámolókat futárok szállították ki az előfizetőknek. Egy évvel később a Customers' Afternoon Letter-ben (ügyfelek délutáni levele) megjelent a Dow Jones Ipari Átlag. Annak a 12 részvényárfolyamnak az átlagából számították ki, amely az egész akkori részvénypiac állapotát tükrözte. A mutató az első napot 40,94 ponttal zárta. (Az ügyfeleknek küldött délutáni levélből alakult ki később a The Wall Street Journal. Az első szám négy oldalas volt és két centbe került.)
A Dow Jones Ipari Átlagot azonban megelőzte a Dow Jones Szállítási Átlag. Ez az 1884. július 3-án alapított index a világ legrégebbi tőzsdei indikátora. Alapításakor 11 közlekedési cég, főleg az akkor kor blue chipjének számító vasúttársaságok részvényeiből állt.
A DJIA akkori 12 vállalata:
American Cotton Oil - átalakulása után Bestfoods, amelyet az 1990-es években megvásárolt az Unilever
American Sugar - 1900-ban átalakult Domino Sugarrá, ma Domino Foods, Inc.
American Tobacco - 1911-ben egy trösztellenes per eredményeként négyfelé választották; az egyik mai leszármazottja az R. J. Reynolds dohányipari cég
Chicago Gas - 1897-ben beolvadt a Peoples Gasba, ma az Integrys Energy Group része
Distilling & Cattle Feeding - ma Millennium Chemical
General Electric - ma is létező cég, 2018. június 26 óta nem része a DJIA-nak
Laclede Gas - ma is létező cég, 1899. óta nem része a DJIA-nak
National Lead - az NL Industries jogelődje, ma titánoxid pigmentet, a fehér festékek alapját gyártja, 1916. óta nem résza a DJIA-nak
North American - 1946-ban szétdarabolták
Tennessee Coal & Iron - 1907-ben felvásárolta a U.S. Steel
U.S. Leather - 1952-ben megszűnt
U.S. Rubber - 1961-ben átalakult Uniroyallá, amely 1986-ban összeolvadt a B.F. Goodrich-csel, amelyet később felvásárolt a Michelin
A DJIA történelmi mélypontját 1896 nyarán érte el 28,48 ponttal. Legnagyobb százalékos esését 1914. december 12-én könyvelhette, mivel egy nap alatt 24,39%-kal csökkent a mutató értéke. Ezzel szemben a legnagyobb egy nap alatt elért növekedésre 1933. március 15-én került sor, amikor az előző napi záróértékhez képest 15,34%-kal lett magasabb a mutató.
A mutató értéke folyamatosan nő: az 500 pontot 1956 márciusában, az 1000 pontot 1972 novemberében, a 2000 pontot 1987 januárjában, a 3000 pontot 1991 áprilisában, a 4000 pontot 1995 februárjában, az 5000 pontot 1995. november 21-én, a 10 000 pontot 1999. március 29-én, a 20 000 pontot 2017. január 25-én[1] érte el.
Az ipari átlagot kitevő cégkosarat a piaci kondíciók alapján néha megváltoztatják. A kosárban részt vevő cégeket a The Wall Street Journal szerkesztői választják ki. Egy cégcsere után az átlaghoz használt súlyozási módszert megváltoztatják, hogy maga a cégcsere ténye ne legyen befolyással az átlagra.
1999. november 1-jén a Chevront, a Goodyeart, a Sears Roebuckot és a Union Carbide-ot eltávolították a Dow Jones Ipari Átlagból. Helyettük felvették az Intelt, a Microsoftot, a Home Depot-t és az SBC Communicationst. 2004. április 8-án újabb változtatás történt, amikor az International Papert, az AT&T-t és az Eastman Kodakot lecserélték a Pfizerrel, a Verizonnal és az American International Group (AIG) biztosítóval. 2005. december 1-jén az AT&T eredeti tőzsdei jele, a T visszatért a DJIA-ba, miután összeolvadt az SBC Communications és az AT&T. 2008. február 19-én az Altria Groupot és a Honeywellt lecserélte a Chevron es a Bank of America.[2]
A 2008-ban kirobbant gazdasági világválságban többek között csődközelbe került a General Motors, a CitiGroup és az AIG. Ez utóbbit érte el a válság a leghamarabb: 2008. szeptember 22-én helyét a Kraft Foods foglalta el a Dow Jones indexben. A GM-et és a Citit 2009. június 8-án vették ki a Dow Jones indexből, helyükre a Cisco Systems és a The Travelers Systems került. A Cisco a Microsoft és az Intel után a harmadik, NASDAQ technológiai tőzsdén cserélt részvény, amelyet felvettek a Dow Jones Ipari Átlagába
A DJIA legrégebbi tagja a 102 éve, 1907. november 7-én felvett General Electric volt, de 2018-ban leváltották a Walgreens Boots Alliance Inc-re (WBA.O)
Az átlagot képző cégek listája[szerkesztés]
1976. augusztus 9. (Minnesota Mining and Manufacturing néven)
1928. október 1. (Standard Oil néven)
egészségügyi-, gyógyszer- és szépségipar
1991. május 6. (J.P. Morgan & Company néven)
konglomerátum (fő: repülőgépmotor-, felvonó, ill. légkondíciónálógyártás)
1939. március 14. (United Aircraft néven)
A mutató értékét kezdetben egyszerű számtani átlaggal számolták, azaz összeadták a részvények értékét, majd elosztották a részvények számával.
Később ezen a módszeren finomítottak és a következő képlettel számolják jelenleg is a mutató értékét:
D J I A = ∑ p d {\displaystyle DJIA={\sum p \over d}}
ahol p a részvények ára és d a DJIA osztó - egy szám, amely a részvények osztalékfizetésétől, és egyéb eseményektől függ.
↑ DOW JONES TO CHANGE THE COMPOSITION OF THE DOW JONES INDUSTRIAL AVERAGE. Dow Jones, 2022. február 11. [2012. február 18-i dátummal az eredetiből archiválva]. (Hozzáférés: 2008. február 11.)
Google Finance oldala DJIA-ról
Yahoo! Finance oldala DJIA-ról
Dow Jones & Company weboldala
Cikk a Dow Jones Ipari Átlagának 110. születésnapjáról Archiválva 2007. február 13-i dátummal a Wayback Machine-ben
Grafikon a mutató alakulásáról (1928-tól napjainkig) – Lineáris skálán
CGrafikon a mutató alakulásáról (1928-tól napjainkig) – Logaritmikus skálán
A DJIA elemeinek listája
Sablon:Dow Jones Ipari Átlag nagyvállalatai
A Dow Jones Ipari Átlag nagyvállalatai
3M ·  American Express ·  Apple Inc. ·  Boeing ·  Caterpillar ·  Chevron ·  Cisco Systems ·  The Coca-Cola Company ·  DuPont ·  ExxonMobil ·  Goldman Sachs ·  The Home Depot ·  IBM ·  Intel ·  Johnson & Johnson ·  JPMorgan Chase ·  McDonald’s ·  Merck & Co. ·  Microsoft ·  Nike ·  Pfizer ·  Procter & Gamble ·  Travelers ·  UnitedHealth Group ·  United Technologies ·  Verizon Communications ·  Visa ·  Walgreens Boots Alliance ·  Walmart ·  The Walt Disney Company
A lap eredeti címe: „https://hu.wikipedia.org/w/index.php?title=Dow_Jones_Ipari_Átlag&oldid=24932848”
Az Amerikai Egyesült Államok gazdasága
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 16., 07:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.